19 мың оқушы қалыпты жағдайда білім алады – Қостанай
DATE: 00:01, 04 Сәуір 2020 | GMT +5
TITLE: 19 мың оқушы қалыпты жағдайда білім алады – Қостанай
URL: https://kaz.inform.kz/news/19-myn-okushy-kalypty-zhagdayda-bilim-alady-kostanay_a3633643/
META: DATE: 00:01, 04 Сәуір 2020 | GMT +5
TOTAL WORDS: 157
AUTHOR(S):
TEXT: Қостанай облысының білім басқармасы 4-тоқсанның басталуына штаттық режимде дайындалуда. Облыста 498 мектеп болса, онда 107501 оқушы білім алады. Барлығы 13087 педагог жұмыс істейді. «321 шағын жинақты ауылдық мектеп санитарлық-эпидемиологиялық қауіпсіздік шараларын күшейте отырып, штаттық режимде оқытылады. Мұнда барлығы 18, 8 мың оқушы бар. Маскалық режим енгізіліп, диспенсерді орнату жұмыстары жүреді. Қолды дезинфекциялауға айрықша мән беріледі. Жалпы контингенті 88, 7 мың оқушысы бар 177 мектеп қашықтан оқытуға көшеді. Қашықтан оқитын педагогтар мен мектеп оқушыларын компьютерлік техникамен және интернетке қол жеткізумен қамтамасыз ету мәселесі толық көлемде шешілді. Осы мақсатта 5 мыңнан астам компьютер білім беру ұйымдарына жеткізілді», - деді аймақ әкімінің орынбасары. Алдағы уақытта мектептерді қамтамасыз ету үшін 3 мыңнан астам компьютер техникасы сатып алынбақ. Жалпы, жағдай облыс әкімінің бақылауында, барлық жауапты мемлекеттік органдар коронавирустық инфекцияның таралуына жол бермеу бойынша кешенді жұмыс жүргізуде. Облыста тәулік бойы төмендегідей телефондар жұмыс істейді:. - 575-060 – Қостанай облысының әкімдігі;. - 52-64-36, 52-64-38. - 109 бірыңғай нөмірі. - Телеграм арнасында – «Ақпараттық чат»
